Document ID: 32002D0035

Kommissionens beslutning
af 16. januar 2002
om ændring af beslutning 2001/783/EF for så vidt angår iagttagelsesdistrikter og overvågningsområder i forbindelse med bluetongue i Italien
(meddelt under nummer K(2002) 26)
(EØS-relevant tekst)
(2002/35/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue(1), særlig artikel 8, stk. 3, og
ud fra følgende betragtninger:
(1) I lyset af udviklingen i situationen vedrørende bluetongue i fire medlemsstater i 2001 blev Kommissionens beslutning 2001/783/EF af 9. november 2001 om iagttagelsesdistrikter og overvågningsområder i forbindelse med bluetongue og om regler for dyretransporter ind og ud af disse zoner(2) vedtaget i medfør af direktiv 2000/75/EF.
(2) Det fremgår klart af resultaterne af den epidemiologiske undersøgelse, som de italienske myndigheder har foretaget, at denne virus ikke er til stede i nogle regioner, der derfor kan betragtes som værende fri for denne sygdom.
(3) Derfor kan disse sygdomsfrie regioner slettes fra listen over de regioner, der er omfattet af de iagttagelsesdistrikter og overvågningsområder, der er fastsat i bilag I til beslutning 2001/783/EF.
(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
I bilag I A til beslutning 2001/783/EF udgår følgende italienske provinser: Bari, Foggia, Avellino, Benevento og Caserta.
Artikel 2
Medlemsstaterne ændrer deres handelsforanstaltninger, således at de bringes i overensstemmelse med denne beslutning.
De underretter straks Kommissionen herom.
Artikel 3
Denne beslutning er rettet til medlemsstaterne.
Udfærdiget i Bruxelles, den 16. januar 2002.

Labels: 0
8
6
18
15